Stesen MRT Kwasa Damansara

Stesen MRT Kwasa Damansara adalah stesen Transit Aliran Massa (MRT) di Kota Damansara, Selangor, Malaysia. Nama stesen diambil daripada bandar Kwasa Damansara yang akan dibina oleh pemaju Kwasaland. Stesen adalah salah satu stesen Laluan Kajang dan telah dibuka pada 16 Disember 2016 dibawah Fasa 1 laluan tersebut. Laluan Putrajaya dibuka pada 16 Jun 2022. Semasa pembinaan, stesen ini dikenali sebagai Kota Damansara.

Stesen ini akan menjadi stesen terminal dan pertukaran bagi dua laluan MRT iaitu Laluan Kajang dan Laluan Putrajaya. Dua stesen termasuk stesen ini dikhaskan menjadi stesen pertukaran bagi kedua-dua laluan MRT, satu lagi adalah stesen Tun Razak Exchange. Laluan Putrajaya (nama lamanya ialah Laluan Sungai Buloh-Serdang-Putrajaya) sudah dibuka pada Jun 2022 (mengikut perancangan stesen ini sepatutnya dibuka pada Julai 2021), dibawah Fasa 1 laluan tersebut iaitu dari stesen ini hingga stesen Kampung Batu.

Ciri-ciri stesen

Lokasi
Stesen ini terletak di dalam projek pembangunan Kwasa Damansara, salah satu daripada dua stesen untuk berkhidmat di perbandaran masa depan ini. Memandangkan stesen ini terletak jauh dari Jalan Sungai Buloh, jalan masuk baru dibina untuk membolehkan penumpang memandu ke stesen ini. Terletak berhampiran stesen ini adalah pangsapuri mewah Kasturi Indah Condominium, Seksyen 7 Kota Damansara dan Seksyen 8 Kota Damansara.

Pelan stesen

Stesen ini adalah stesen bertingkat dimana aras legar terletak di atas tanah. Stesen ini mempunyai dua platform tengah di atas ruang legar untuk perkhidmatan Laluan Kajang dan Laluan Putrajaya. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 500 petak parkir kereta dan 100 petak parkir motosikal.

Perkhidmatan Bas 
Tiada perkhidmatan bas yang disediakan di stesen Kwasa Damansara.

Pintu masuk dan keluar 
Terdapat satu pintu masuk dan keluar stesen di Stesen MRT Kwasa Damansara. Pintu A terletak di bahagian barat stesen.

Galeri

Rujukan

Laluan Sungai Buloh-Kajang
Stesen RapidKL
Kwasa Damansara
Penubuhan 2016 di Malaysia
Stesen kereta api dibuka pada tahun 2016